brødskrift
Brødskrift er den typografiske skrift i en bestemt størrelse (kaldet skriftgrad), hvormed den løbende tekst i en bog er sat. Brødskriften sættes sædvanligvis i en skriftgrad mellem 9 og 12 punkt. I gamle dage var brødsats håndsætternes væsentligste indtægtskilde – kilden til "det daglige brød"!
Tilsvarende betyder brødtekst den slags tekst, der er mest af i en satsmængde.